وزیراعظم کا دفتر
وزیراعظم کی ویڈیو کانفرنس کے ذریعے آئی آئی ایم کوزی کوڈ میں تقریرکا متن
نئی دلی، 16؍جنوری، معزز مہمان، خواتین و حضرات، دوستو، مجھے آئی آئی ایم کوزی کوڈ جیسے گراں قدر ادارے میں ‘‘ گلوبلائزنگ انڈین تھاٹ’’ کے موضوع پر کانفرنس سے خطاب کرتے ہوئے بہت خوشی محسوس ہو رہی ہے۔ یہ ایک بڑی خوشی کی بات ہے کہ اس طرح کے آموزش کے معروف مرکزبھی ان موضوعات میں دلچسپی لے رہے ہیں۔ یہ کوئی اتفاق کی بات نہیں ہے کہ ہم ایک ایسے وقت میں ہندوستانی نظریات کو عالمگیر بنانے کی بات کر رہے ہیں، جبکہ سوامی وویکانند کا ایک قدآور مجسمہ اس کیمپس میں نصب کیا جا چکا ہے۔ ہندوستانی نظریات کو عالمگیر بنانے میں سوامی وویکا نند کے تعاون کو کون بھلا سکتا ہے۔ برسوں پہلے 11 ستمبر 1893 کو سوامی وویکانند نے شگاگو میں اپنی معروف تقریر کے دوران بھارتی اخلاقیات کی ایک جھلک پیش کی تھی۔ جیسا کہ ہم سب جانتے ہیں کہ جس وقت انہوں نے ان الفاظ کے ساتھ اپنی تقریر شروع کی کہ ‘‘ امریکہ کے بھائیو اور بہنو ، اس وقت زبردست تالیاں بجیں، یہ ایک جادو تھا۔ یہ جادو الفاظ میں نہیں تھا، بلکہ جو کچھ سامنے تھا وہ عالمی بھائی چارے کےلئے بھارت کے عہد کی عکاسی تھی۔
دوستو، بھارتی نظریات متحرک اور متنوع ہیں۔ یہ مسلسل ابھرنے والے ہیں۔ یہ اتنے وسیع ہیں کہ انہیں کسی ایک لیکچر یا سیمینار یا ایک کتاب میں نہیں سمویا جا سکتا، لیکن وسیع طور پر کچھ ایسے مثالی تصورات ہیں، جو بھارتی اقدار کا مرکز ہیں، ان میں ہمدردی، ہم آہنگی، انصاف، خدمت اور کھلا پن شامل ہیں۔
دوستو، میں آپ سے بات کرنا چاہوں گا کہ کیا چیز دنیا کو بھارت کی جانب راغب کرتی ہے۔ پہلا اور سب سے اہم ، جو ذہن میں آتا ہے، وہ امن، اتحاد اور بھائی چارے کی اقدار ہیں۔ اتنی ساری ریاستیں، اتنی ساری زبانیں، اتنے سارے لہجے، اتنے سارے عقائد، اتنے زیادہ رسم و رواج، اتنی مختلف قسم کی کھانے کی عادتیں اور طرززندگی اور اتنے الگ طرح کے پہناوے، لیکن پھر بھی صدیوں سے ہم امن میں رہ رہے ہیں۔ صدیوں سے ہم نے دنیا کااپنی سرزمین پر خیر مقدم کیا ہے۔ہماری تہذیب پھلی پھولی ہے، جبکہ بہت سی تہذیب ایسا نہیں کر سکیں۔کیوں؟کیونکہ یہاں ہر ایک کو امن اور ہم آہنگی نصیب ہوتی ہے۔
دوستو، یہ ہماری قوت رہی ہے کہ ہمارے خیالات، ہماری زندہ روایات بن چکے ہیں، جو آسان اور ایک دوسرے سے مربوط ہیں۔یہ پریکٹس نہ تو بہت سخت ہیں اور نہ ہی یک قطبی ہیں۔ اس خوبصورتی یہ ہے کہ مختلف طریقوں سے ان پر عمل کیا جا سکتا ہے۔
دوستو، ہماری سرزمین ایسی ہے، جس نے دنیا کو ہندوازم، بودھ ازم، جین ازم اور سکھ ازم جیسے تابناک عقائد دیئے ہیں۔ اس سرزمین پر صوفی روایات پھلی پھولی ہیں۔ عدم تشدد ان سب کا اہم جزو ہے۔ 20ویں صدی میں مہاتما گاندھی نے ان اصولوں کو اجاگر کیا اور اس نے بھارت کی آزادی میں بڑا تعاون کیا۔ اس کے ساتھ ہی انہوں نے بیرون ملک بھی لاکھوں کو قوت فراہم کی۔ چاہے وہ ڈاکٹر مارٹن لوتھر کنگ جونیئر ہوں یا نیلسن منڈیلا یا کئی افریقی ملکوں میں آزادی کی جدوجہد ہو، انہوں نے گاندھی جی سے تحریک حاصل کی۔ بہت سے بھارتی سپاہیوں نے دونوں جنگ عظیم میں اپنی جانوں کی قربانیاں دیں۔ انہوں نے بہادری کے ساتھ لڑائی لڑی۔ حالانکہ ان جنگوں میں بھارت کا کوئی حصہ نہیں تھا۔ ،ہم کبھی بھی کسی دوسرے کی سرزمین یا وسائل کے خواہشمند نہیں رہے، لیکن ہمارے سپاہیوں نے امن کے لئے جنگ لڑی۔ کئی دہائیوں سے بھارت عالمی سطح پر قیام امن کے لئے اقوام متحدہ میں سب سے بڑا تعاون کار رہاہے۔
بہت سے تصادم والے زون میں، جہاں لوگ امن کی فضا میں سانس لے رہے ہیں، اس میں ہمارے سپاہیوں کا بڑا رول ہے۔ ایسی دنیا میں جہاں لوگ نفرت، تشدد، تصادم اور دہشت گردی سے آزادی حاصل کرنے کے خواہشمند ہیں، بھارتی طرززندگی امید کی روشنی پیدا کرتی ہے۔ تصادم سے گریز کرنے کا بھارتی طریقہ قوت کے ذریعے نہیں، بلکہ مذاکرات کی قوت کو اجاگر کرتا ہے۔
دوستو، جب میں کہتا ہوں کہ بھارت امن اور ہم آہنگی میں یقین رکھتا ہے، تو اس میں مادرفطرت اور ہمارے ماحول سے ہم آہنگی بھی شامل ہے۔
وید میں کہا گیا ہے کہ
यां रक्षन्त्यस्वप्ना विश्वदानीं देवा भूमिं पृथिवीमप्रमादम्
زمین کو جہاں سادھو تبسیہ کرتے ہیں، ہر اس چیز کو دینے والی ہے، جس پر ہر قسم کی زندگی کا انحصار ہے۔
ہماری روایت میں زمین کو اپنی ماں سمجھا جاتا ہے۔ بھارت میں مذہب کو کئی جانوروں سے جوڑا گیا ہے۔ کوشلیہ نے وسیع طور پر حشرات و نباتات کے تحفظ کے بارے میں لکھا ہے۔ ہم اسی جذبے کو آج کی جانے والی کوششوں میں بھی پاتے ہیں۔ بھارت نے صاف مستقبل کے لئے شمسی توانائی سے فیض حاصل کرنے کی خاطر بین الاقوامی شمسی اتحاد تشکیل دینے میں پہل کی ہے۔ ہم قابل تجدید توانائی کے استعمال میں اضافہ کرنے کے لئے کوششیں کر رہے ہیں۔ ایل ای ڈی بلبوں کے استعمال کےلئے بھارت کی عوامی تحریک نے توانائی کی بچت میں قابل قدر تعاون کیا ہے۔36 کروڑ ایل ای ڈی بلب تقسیم کئے گئے۔ ایک کروڑ سے زیادہ سڑک کے بلبوں کو ایل ای ڈی سے تبدیل کیا گیا۔ اس سے تقریباً 25 ہزار کروڑ روپے کی بچت ہو سکی ہے۔ 4 کروڑ ٹن کاربن آکسائڈ کے اخراج میں کمی آئی ہے۔ اس کے علاوہ توانائی کی بچت بھی بہت زیادہ ہوئی ہے۔
معززمہمانوں، بھارت میں شیروں کی آبادی 2006 سے دو گنی ہو چکی ہے ۔ آج بھارت میں تقریبا 2970شیر موجود ہیں۔ دنیا بھر کے شیروں کی آبادی کا تین چوتھائی حصہ بھارت میں ہے۔ ہم شیروں کے مسکن کو محفوظ بنانے والے ایک سب سے بڑے ملک کے طورپر ابھرے ہیں۔ 2010 میں دنیا نے 2022 تک شیروں کی آبادی دوگنا کرنے سے اتفاق کیا تھا۔ ہم نے یہ ہدف دکافی پہلے ہی حاصل کر لیا۔
اسی طرح بھارت میں ببر شیروں کی آبادی میں 2010 سے 2015 کے دوران 30فیصد سے زیادہ اضافہ ہوا ہے۔ 2010 میں ان کی تعداد 411 تھی۔ مجھے بتایا گیا ہے کہ آج ان کی تعداد 600 سے زیادہ ہے۔
دوستو، بھارت میں جنگلات کا رقبہ تیزی سے بڑھ رہا ہے۔2014 میں محفوظ علاقوں کی تعداد 692 تھی، یہ اب بڑھ کر 2019 میں 860 سے زیادہ ہو گئی ہے۔ 2014 میں 43 کمیونٹی ریزروس تھے اور اب ان کی تعداد 100 سے زیادہ ہے۔ یہ حقائق ماحولیات اور جنگلات کے چاہنے والوں کو بھارت کی جانب راغب کرتے ہیں۔ آپ نے مین ورسیز وائلڈ پروگرام دیکھا ہوگا۔ اس سے بھارت میں بہت دلچسپی پیدا ہوئی ہے۔
دوستو، اس سرزمین کا ایک اور اہم پہلو خواتین کا احترام، اہمیت اور ان کے وقار پر مبنی ہے:
नारी तू नारायणी
خواتین دیوتاؤں کے ہی روپ ہیں۔ خواتین کو بااختیار بنانے کا نعرہ صدیوں سے ہندوستانی مفکر دیتے رہے ہیں۔ بھارت کے بھکتی سادھوؤں کو کون بھلا سکتا ہے۔
راجہ رام موہن رائے اور ایشور چند ودیاساگر جیسے عظیم لوگوں کے رول کو کون بھلا سکتا ہے۔ مہاتما پھولے اور ساوتری بائی پھولے کی کوششوں کو کون بھلا سکتا ہے۔
ایسے میں جبکہ زیادہ تر مغربی ملکوں کو خواتین کو ووٹ کا حق دینے کےلئے کئی دہائیاں لگ گئیں، ہمارے آئین کے معماروں نے اس بات کو یقینی بنایا کہ پہلے ہی دن سے خواتین کو ووٹ دینے کا حق حاصل ہو۔
آج 70 فیصد سے زیادہ مُدراقرض حاصل کرنے والوں میں خواتین شامل ہیں۔ خواتین ہماری مسلح افواج میں سرگرم تعاون کر رہی ہیں۔ بحریہ کی خواتین عہدیداروں کے ایک گروپ نے سمندر کے ذریعے پوری دنیا کا چکر لگایا یہ ایک تاریخی واقعہ ہے۔ آج بھارت میں خواتین ارکان پارلیمنٹ کی سب سے بڑی تعداد ہے۔ 2019 کے لوک سبھا انتخابات میں بڑی تعداد میں خواتین ووٹروں نے اپنے حق کا استعمال کیا۔
دوستو، بھارت کھلے پن کا جشن منا رہا ہے۔
مہاتما گاندھی نے اس کی بالکل درست وضاحت کی ہے، جب انہوں نے کہا‘‘ میں نہیں چاہتا کہ میرا گھر تمام سمت میں دیوار سے گھرا ہو اور میری کھڑکیاں بند ہوں ، میں چاہتا ہوں کہ تمام سرزمینوں کی تہذیبیں جہاں تک ممکن ہو، آزادی کے ساتھ میرے گھر میں داخل ہوں۔ لیکن میں کسی کے بھی ذریعے اپنے قدم اکھاڑنے کی اجازت نہیں دونگا’’۔
گاندھی نے دکھا دیا ہے کہ ہم دوسری تہذیبوں کے لئے کھلے ہوں اور ان کے ساتھ ہم آہنگی میں رہیں، لیکن ہمیں خود اپنی تہذیب پر فخر ہونا چاہئے۔
گرودیو ٹیگور نے بھارت تیرتھ میں بھارت کے بارے میں لکھا ہے:
“All shall give and take
Mingle and be mingled in,
None shall depart dejected
From the shore of this sea of Bharat’s vast humanity”.
دوستو، جہاں کلا پن ہے، مختلف رائے کے لئے احترام ہے، وہاں اختراع فطری ہے۔ ہندوستانیوں کی اختراعات کے لئے کوشش پوری دنیا کو بھارت کی جانب راغب کر رہی ہے۔ صفر کا نظریہ ہماری سرزمین سے شروع ہوا، جو شائد سب سے زیادہ کائناتی تصور ہے۔ اس نے ریاضی کے مطالعے کو یکسر تبدیل کر دیا۔ ہم نوجوانوں کی آبادی والے ملک کے شہری ہیں۔ زیادہ آبادی کا فائدہ ہمیں سرمایہ کاری کے لئے ایک مقناطیس کی حیثیت دیتا ہے۔ آج ہر کوئی بھارت آنا چاہتا ہے۔ دو دہائی پہلے ہماری سافٹ ویئر کی صنعت آج اسٹارٹ اپ کا ماحول بھارتی نوجوان کی قوت کا اظہار کرتاہے۔
دوستو، جب ہم عالمگیریت اور بھارت فکر کی بات کرتے ہیں، تو اس کے نفاذ پر تبادلۂ خیال بھی بہت اہم ہے۔ اس بات پر ہر ایک کو فخر ہوتا ہے کہ وہ ہندوستانی نظام اور روایات سے جڑا ہوا ہے، بھارت ترقی کی راہ پر تیزی سے آگے بڑھ رہا ہے۔ آپ اس کو اس طرح دیکھ سکتے ہیں کہ کس طرح بھارت نے مالی شمولیت حاصل کی ہے یا کس طرح ہم نے دنیا کاسب سے بڑا حفظان صحت پروگرام شروع کیا ہے اور کس طرح بھارت نے لاکھوں لوگوں کو دھوئیں سے پاک باورچی خانہ فراہم کیا ہے۔ غریب سے غریب تر لوگوں کےلئے لاکھوں مکان بنائے گئے ہیں۔
ہمارے انتخابی عمل پر نظر ڈالیں، لاکھوں ووٹر پُرامن طورپر ووٹ ڈالتے ہیں، ایسے علاقوں تک میں بھی پولنگ بوتھ قائم کئے جاتے ہیں، جہاں پر صرف ایک ووٹر ہے۔ اس پر تعجب نہیں ہونا چاہئے کہ عالمی نظام میں بھارت کی پوزیشن میں تیزی سے اضافہ ہو رہا ہے۔
دوستو، بھارتی فکر نے دنیا کو بہت کچھ دیا ہے او ر مزید تعاون کرنے کی صلاحیت ہے۔ اس میں ہمارے کرۂ ارض کو درپیش سب سے بڑے چیلنجوں کو حل کرنے کی بھی صلاحیت ہے۔
ہمیں بچپن سے پڑھایا گیا ہے :
सर्वे भवन्तु सुखिनः सर्वे सन्तु निरामयाः ।
सर्वे भद्राणि पश्यन्तु मा कश्चिद्दुःखभाग्भवेत् ।
بھگوان ہر ایک کوخوش رکھے، ہر ایک کو بیماری سے دور رکھے، ہر ایک کو خوشیاں ملیں اور کوئی بھی دکھی نہ ہو۔
یہاں ہر ایک کا مطلب صرف بھارت یا بھارتیوں کے لئے ہی نہیں ہے، بلکہ یہ پوری دنیا کےلئے ہے۔
بھارت کا یقین ہے کہ جب بھارت ترقی کرے گا، تو دنیا ترقی کرے گی اور جب دنیا خوشحال ہوگی، تو بھارت کو بھی اس سے فائدہ پہنچے گا۔ مجھے امید ہے کہ اس طرح کے سیمینار بھارتی فکر کو عوام میں اورزیادہ مقبول بنائیں گے۔
اس کے ساتھ میں آئی آئی ایم کوزی کوڈ کے لئے اپنی نیک خواہشات کے ساتھ اختتام کرتا ہوں۔
شکریہ!
آپ کا بہت بہت شکریہ!